थालिर जानायखौ देहानि थाखाय गोबां मुलाम्फा गोनां होन्नानै गनायना लानाय जायो । अदेबानि देहाखौ गाहाम खालामनायजों लोगोसे लिरथाइ बारायनायनि थाखायबो थालिरआ गोबां गुन गोनां । नाथाय नोंथाङा मिथिगौदा थालिर फिथाइजों लोगोसे बेनि रोदायाबो गोबां मुलाम्फा गोनां । अदेबानि थालिरनि रोदायाव भिटामिन ए , बि आरो सि , सेरटनिन , टेनिन , डपामाइन बायदिखौ गोबां बिबाङै मोन्नो हायो । बेनिखायनो नोंथांमोन्नो फोरमायोदि , थालिरनि रोदाया माबायदि जोंनि आरो नोंथांनि गोग्गो देहानि थाखाय मुलाम्फा गोनां जानो हागौ आरो बबे बबे बेरामनिफ्राय रेहाय मोनहोनो हागौ । बिदिब्ला फै बेनि मुलाम्फानि सोमोन्दै मिथिनानै लादिनि : जुदि नोंथाङा हाइ ब्लाड प्रेसारनि जेंनाजों भुगिनांगासिनो दङब्ला , नोंथाङा थालिरनि रोदानि बिदैखौ लोंनो हागोन । मानोना बेजों ब्लाड प्रेसारखौ सामलायनायाव मदद होगोन । बेनि थाखाय नोंथाङा गोथां थालिरनि रोदाफोरखौ 100 ग्राम बिबाङै लानानै दैजों लगायनानै मुलि बायदि सानफ्रोमबो सानसेयाव खेबनै एबा खेबथाम लों । बेनि अनगायै थालिरनि रोदायाव बुखांनायखौ बाङाइ खालामग्रा आरो एन्टिपायरेटिक गुण मोन्नाय जायो , जायखौ हाफानि एबा हां लानायजों सोमोन्दो गोनां बेरामफोरावबो मदत होना महरै गनायो । जुदि नोंथाङा हाफानिनि जेंनाजों भुगिगासिनो दङब्ला थालिरनि रोदाजों बानायनाय काढ़ाखौ लोंनो हागोन । बेजों गोबां मुलाम्फा मोनगोन । थालिरनि रोदायाव डपामाइनखौ गोबां बिबाङै मोन्नाय जायो , जायजों गेस्ट्रिक एसिडखौ फोजोबनायाव मदत मोनो । बिजों बानायनाय काढ़ाखौ लोनायजों उदैजों सोमोन्दो गोनां आल्सार बेराम जानायखौ होबथानायाव मदत मोन्नो हागोन । 
थालिरनि रोदाखौ जायोब्ला मोन 5 देहानि मुलाम्फा मोनगोन